DECIZIA COMISIEI
din 1 octombrie 2008
privind eligibilitatea cheltuielilor suportate de anumite state membre în 2008 pentru colectarea și gestionarea datelor necesare desfășurării politicii comune în domeniul pescuitului
[notificată cu numărul C(2008) 4013]
(2008/793/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (1), în special articolul 24 alineatul (1),
întrucât:
(1)
Regulamentul (CE) nr. 861/2006 stabilește condițiile în care statele membre pot beneficia de o contribuție din partea Comunității pentru cheltuielile suportate în cadrul programelor lor naționale de colectare și gestionare a datelor.
(2)
Programele în cauză trebuie să fie elaborate în conformitate cu Regulamentul (CE) nr. 1543/2000 al Consiliului din 29 iunie 2000 privind instituirea unui cadru comunitar pentru colectarea și gestionarea datelor necesare conducerii politicii comune a pescuitului (2) și cu Regulamentul (CE) nr. 1639/2001 al Comisiei din 25 iulie 2001 de stabilire a programelor comunitare minimal și extins de colectare a datelor în sectorul pescuitului și de stabilire a normelor de aplicare a Regulamentului (CE) nr. 1543/2000 al Consiliului (3).
(3)
Belgia, Bulgaria, Danemarca, Germania, Estonia, Grecia, Spania, Franța, Irlanda, Italia, Cipru, Letonia, Lituania, Malta, Țările de Jos, Polonia, Portugalia, Finlanda, România, Slovenia, Suedia și Regatul Unit au prezentat programe naționale pentru 2008, în conformitate cu dispozițiile articolului 6 alineatul (1) din Regulamentul (CE) nr. 1543/2000. Statele membre în cauză au depus, de asemenea, cereri pentru obținerea unei contribuții financiare din partea Comunității.
(4)
Comisia a examinat programele statelor membre și a evaluat eligibilitatea cheltuielilor.
(5)
Articolul 5 alineatul (1) din Regulamentul (CE) nr. 1543/2000 stabilește baza pentru definirea unui program comunitar minimal, acoperind informațiile strict necesare evaluărilor științifice, și a unui program comunitar extins, care include, pe lângă informațiile din programul minimal, informații care ar putea îmbunătăți în mod decisiv evaluările științifice.
(6)
Articolul 24 alineatul (3) litera (b) din Regulamentul (CE) nr. 861/2006 prevede că rata contribuției financiare se stabilește printr-o decizie a Comisiei. Articolul 16 din Regulamentul (CE) nr. 861/2006 prevede că măsurile financiare comunitare în domeniul colectării de date de bază nu depășesc 50 % din costurile suportate de statele membre pentru realizarea programului de colectare și gestionare a datelor. Articolul 24 alineatul (2) prevede că se acordă prioritate acțiunilor celor mai adecvate pentru îmbunătățirea colectării datelor necesare pentru PCP.
(7)
Ar trebui acordată o plată în avans statelor membre, pentru a facilita implementarea programelor lor naționale. Plata contribuției financiare comunitare totale la programele naționale ar trebui să fie condiționată de aprobarea, de către Comisie, a raportului tehnic anual prevăzut la articolul 6 alineatul (2) din Regulamentul (CE) nr. 1630/2001 și a costurilor aferente.
(8)
Prezenta decizie constituie decizia de finanțare în sensul articolului 75 alineatul (2) din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4).
(9)
Măsurile prevăzute de prezenta decizie sunt conforme cu avizul Comitetului de gestionare a pescuitului și acvaculturii,
ADOPTĂ PREZENTUL REGULAMENT:
Articolul 1
Prezenta decizie stabilește pentru 2008 valoarea cheltuielilor eligibile pentru fiecare stat membru și ratele contribuției financiare comunitare pentru colectarea și gestionarea datelor necesare desfășurării politicii comune în domeniul pescuitului.
Articolul 2
Cheltuielile suportate pentru colectarea și gestionarea datelor necesare desfășurării politicii comune în domeniul pescuitului, care figurează în anexa I beneficiază de o contribuție financiară din partea Comunității, care nu depășește 50 % din cheltuielile eligibile pentru programul minimal, în conformitate cu dispozițiile articolului 5 din Regulamentul (CE) nr. 1543/2000.
Articolul 3
Cheltuielile suportate pentru colectarea și gestionarea datelor necesare desfășurării politicii comune în domeniul pescuitului, care figurează în anexa I, beneficiază de o contribuție financiară din partea Comunității, care nu depășește 35 % din cheltuielile eligibile pentru programul extins, în conformitate cu dispozițiile articolului 5 din Regulamentul (CE) nr. 1543/2000.
Articolul 4
(1) Comunitatea plătește o primă tranșă de 50 % din contribuția financiară comunitară stabilită în anexele I și II, după notificarea prezentei decizii statelor membre.
(2) Statele membre prezintă cel târziu până la 31 mai 2009:
(a)
un raport tehnic, prevăzut la articolul 6 alineatul (2) din Regulamentul (CE) nr. 1639/2000;
(b)
cererile de rambursare a cheltuielilor suportate în 2008, însoțite de un raport financiar și de documente justificative.
(3) A doua tranșă a contribuției comunitare se plătește după primirea și aprobarea rapoartelor financiar și tehnic, menționate la alineatul (2).
Articolul 5
(1) Cursul de schimb al monedei euro utilizat la calcularea sumelor eligibile în conformitate cu prezenta decizie este cursul în vigoare în mai 2007.
(2) Declarațiile de cheltuieli în moneda națională, primite din partea statelor membre care nu participă la cea de-a treia etapă a uniunii economice și monetare, se convertesc în euro la cursul în vigoare în luna în care respectivele declarații au fost primite de Comisie.
Articolul 6
Prezenta decizie se adresează statelor membre.
Adoptată la Bruxelles, 1 octombrie 2008.